Лутфулло Саидмуродзода

Лутфулло Ҳабибулло Саидмуродзода   ( Лутфулло Хабибуллоевич Саидмуродов тав.14 сентябри 1959, ш. Душанбе) — иқтисоддон, арбоби давлатӣ, доктори илмҳои иқтисодӣ, профессор, Аълочии маорифи Тоҷикистон.

 Зиндагинома 
Лутфулло Ҳабибулло Саидмуродзода 14 сентябри соли 1959 дар шаҳри Душанбе ба дунё омадааст. Донишгоҳи давлатии Маскав ба номи М. В. Ломоносовро бо ихтисоси иқтисодчӣ ва муаллими назарияи иқтисодӣ хатм намудааст.
Фаъолияти кориаш аз касби омузгори огоз ёфта ба ҳайси ассистент, муаллими калон, дотсенти кафедраҳои назарияи иқтисодии факултаи иқтисодии, кафедраи муносибатҳои байналмилалии иқтисодии факултаи молияву иқтисодии Донишгоҳи миллии Тоҷикистон, декани факулта ва мудири кафедраи назарияи иқтисодии Донишкадаи молия ва иқтисоди Тоҷикистон кор кардааст. Сипас, Лутфулло Саидмуродов узви Шӯрои иқтисодии назди Президенти Ҷумҳурии Тоҷикистон, директор ва профессори байналмилалии ҳамкор дар Барномаи байналмилалии «Такмили ихтисоси муаллимони факултаҳои иқтисодии мактабҳои олии Ҷумҳурии Тоҷикистон» кор кардааст.
Вакили Маҷлиси намояндагони Маҷлиси Олии Ҷумҳурии Тоҷикистон аз ҳавзаи интихоботии Истаравшан, Узви Кумитаи Маҷлиси намояндагони Маҷлиси Олии Ҷумҳурии Тоҷикистон оид ба илм, маориф, фарҳанг ва сиёсати ҷавонон гардид. Ӯ инчунин, ҳамчун узви Комиссияи Маҷлиси намояндагони Маҷлиси Олии Ҷумҳурии Тоҷикистон оид ба одоби вакилон, узви Комиссияи муваққатии экологӣ, узви фраксияи Ҳизби Халқии Демократии Тоҷикистон фаъолият намудааст.

Апрели соли 2015 Лутфулло Саидмуродзода, собиқ вакили Маҷлиси намояндагони Маҷлиси Олии Ҷумҳурии Тоҷикистон раҳбари нави Институти иқтисодиёт ва демографияи Академияи миллии илмҳои Тоҷикистон таъйин гардид. Ӯ инчунин ба ҷои Олим Бобоев, раиси Ҳизби ислоҳоти иқтисодии Тоҷикистон омадааст, ки ҳоло вакили парлумон мебошад.Тағйироти кадрӣ. Аз барканорӣ то таъйини раиси 5 пажӯҳишгоҳ

 Ҷоизаҳо 
 Медали «Хидмати шоиста»,
 Аълочии маорифи Тоҷикистон.

 Осори илмӣ 

 Саидмуродов Лутфулло Ҳабибуллоевич  gptb.tj

 Эзоҳ 

 Пайвандҳо 
 Место Мархабо Джабборовой в парламенте занял профессор Саидмуродов news.tj 
 Лутфулло Саидмуродов, раиси Кумитаи илму маорифи порлумон — Радиои Озодӣ

Гурӯҳ:Олимон аз рӯи алифбо
Гурӯҳ:Омӯзгорони Тоҷикистон
Гурӯҳ:Арбобони давлатии Тоҷикистон
Гурӯҳ:Вакилони Маҷлиси Намояндагони Ҷумҳурии Тоҷикистон
Гурӯҳ:Иқтисодшиносони Тоҷикистон
Гурӯҳ:Олимони Донишкадаи молия ва иқтисоди Тоҷикистон
Гурӯҳ:Олимони Донишгоҳи миллии Тоҷикистон